CELEX: 32021D2138
Language: lv
Date: 2021-12-02 00:00:00
Title: Padomes Lēmums (KĀDP) 2021/2138 (2021. gada 2. decembris), ar kuru groza Lēmumu (KĀDP) 2018/2011, ar ko atbalsta dzimumu līdztiesības politiku, programmas un pasākumus cīņā pret kājnieku ieroču nelegālu tirdzniecību un ļaunprātīgu izmantošanu, saskaņā ar Sieviešu, miera un drošības programmu

3.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 432/72
               
            
         PADOMES LĒMUMS (KĀDP) 2021/2138
         (2021. gada 2. decembris),
         ar kuru groza Lēmumu (KĀDP) 2018/2011, ar ko atbalsta dzimumu līdztiesības politiku, programmas un pasākumus cīņā pret kājnieku ieroču nelegālu tirdzniecību un ļaunprātīgu izmantošanu, saskaņā ar Sieviešu, miera un drošības programmu
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2018. gada 17. decembrī pieņēma Lēmumu (KĀDP) 2018/2011 (1).
                  
               
                     (2)
                  
                  
                     Lēmumā (KĀDP) 2018/2011 ir paredzēts 36 mēnešu laikposms, lai pēc lēmuma 3. panta 3. punktā minētā nolīguma noslēgšanas dienas īstenotu lēmuma 1. pantā minētās darbības.
                  
               
                     (3)
                  
                  
                     Apvienoto Nāciju Organizācijas Atbruņošanās lietu birojs lūdza pagarināt Lēmuma (KĀDP) 2018/2011 īstenošanas laikposmu par septiņiem mēnešiem, proti, līdz 2022. gada 31. oktobrim, ņemot vērā to, ka Covid-19 pandēmijas ietekmes dēļ ir aizkavējusies Lēmumā (KĀDP) 2018/2011 paredzēto projektu pasākumu īstenošana.
                  
               
                     (4)
                  
                  
                     Lēmuma (KĀDP) 2018/2011 1. pantā minēto darbību turpināšanu līdz 2022. gada 31. oktobrim var īstenot bez jebkādām sekām attiecībā uz finanšu resursiem.
                  
               
                     (5)
                  
                  
                     Tādēļ būtu attiecīgi jāgroza Lēmuma (KĀDP) 2018/2011 5. panta 2. punkts,
                  
               IR PIEŅĒMUSI ŠO LĒMUMU.
         
            1. pants
            Lēmuma (KĀDP) 2018/2011 5. panta 2. punktu aizstāj ar šādu:
            
               
                  “2.   Šis lēmums zaudē spēku 2022. gada 31. oktobrī.”
               
            
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 2. decembrī
            
               
                  Padomes vārdā –
               
               
                  priekšsēdētājs
               
               J. VRTOVEC
            
         
         
            (1)  Padomes Lēmums (KĀDP) 2018/2011 (2018. gada 17. decembris), ar ko atbalsta dzimumu līdztiesības politiku, programmas un pasākumus cīņā pret kājnieku ieroču nelegālu tirdzniecību un ļaunprātīgu izmantošanu, saskaņā ar Sieviešu, miera un drošības programmu (OV L 322, 18.12.2018., 38. lpp.).